Vi var en familie på syv (i alderen 9-51 år), som havde lejet dette utrolige hyggeligt hus. Vi kom ved midnatstid og var godt trætte. Vores plan var, at vi skulle ud at købe morgenmad næste morgen, men parret havde været så søde at købe lidt forskelligt brød/kage/pålæg/drikkelse. Huset levede i den grad op til vores forventninger! Det eneste minus er, at vi regnede med, at der var trådløst internet, da det står i beskrivelsen, men dette var ikke tilfældet. Vi havde så mulighed for at låne parrets internetmodem, som vi godt nok selv skulle betale for. Vi havde selv taget håndklæder, sengetøj, viskestykker osv. med, da der står, at det ikke er i huset, men det hele var der, da vi kom.
Parret var utrolig søde og svarede hurtigt på ens SMS'er. Da vi kom hjem om eftermiddagen en af dagene, var der ikke noget vand. Vi skrev til dem og inden længe kom de og lavede det. Vi var der fra d. 12.-19. april så der var lidt køligt om natten inde i huset. De havde tilfældigvis en gasvarmer stående, som vi kunne låne.
Det skal også lige siges, at der kun er tre soveværelser. Et soveværelse med to enkeltsenge, et soveværelse med dobbeltseng, et soveværelse med en dobbeltseng og en sovesofa samt køkkenet/stuen, hvor der er en sofa, man også kan sove i.

Der sker ikke så meget i området (måske var der fordi, vi var der ude for sæson). Husene omkring dette hus er utrolig kedelige og faldefærdige, så dette hus skiller sig helt klart ud fra de andre. Hvis man drejer til højre ad strandvejen kommer man til en hyggelig by med lidt restauranter.
Vi kan helt klart anbefale dette hus til andre familier men også til en vennegruppe.